Ministerio pri Fiŝkaptado kaj Mara Ekonomio (Gvineo)

La Ministerio pri Fiŝkaptado kaj Mara Ekonomio (france Ministère de la Pêche et de l'Économie maritime, mallonge MPEM) estas gvinea ministerio, al kiu estas taskita la konceptado, verkado kaj efektivigado de registara politiko pri la ekspluatado de akvobestoj kaj la mastrumado de maraj resursoj. Ĝiaj funkcioj estas fiksitaj en 2022 per dekreto de Mamadi Doumbouya. Ĝia aktuala ministro (en 2025, oficanta ekde 2024) estas Fassou Théa.

Funkcioj
eta|Kunsido pri la Kanari-flua Granda Mara Ekosistemo ĉe la Ministerio pri Fiŝkaptado kaj Akvokulturo en 2014.
La oficialaj taskoj de MPEM estas, interalie:Celoj kaj atriboj de MPEMBah, Alhassane. 2022. "Le colonel Mamadi fixe la mission, les attributions et l’organisation du ministère de la Pêche". Guinéenews. 
Verki kaj apliki la leĝojn kaj regulojn pri fiŝkaptado, akvokulturo, kaj mara ekonomio.
Verki strategiojn, havebligi statistikojn, kontroli produktokvaliton, kaj fari esploradon pri fiŝkaptado, akvokulturo, kaj mara ekonomio.
Kunlabori kun aliaj ŝtatoj kaj institucioj kaj partopreni en kunsidoj pri fiŝkaptado, akvokulturo, kaj mara ekonomio.
Mastrumi la ekspluatadon de akvaj "biologiaj resursoj".
Ebligi la prilaboradon kaj kunlabore kun aliaj instancoj organizi la komercadon de akvobestaj produktoj.
Mastrumi la agadon de fiŝkaptaj ŝipoj kaj havenojn, kie ili surterigas la kaptitarojn.

MPEM respondecas pri la distingo inter industria kaj metia fiŝkaptado kaj la divido de privilegioj inter tiuj sektoroj. Metiaj fiŝkaptistoj kritikas, ke ĝi agas tro favore al industriaj kaj fremdaj fiŝkaptistoj, permesante nedaŭrigeble intensan kaptadon. La jura konsilanto de MPEM, Tafsir Diallo, deklaris en 2025 ke la ministerio devas asigni ĉiujn disponeblajn fiŝojn al kaptado por ne malŝpari ilin."Guinée: l’éternel bras de fer entre pêcheurs artisans, semi-industriels et industriels". 2025. Ledjely. 

MPEM estas la kunlaboranta ministerio de Gvineo en la Iniciato por Travideblo en Fiŝkaptado (FiTI). Ĝi promesis efektivigi la iniciaton en 2022, sed ĝis 2025 ne kandidatiĝis al ĝi.Iniciato por Travideblo en Fiŝkaptado Oni atribuas la rilaton kun FiTI al Ibrahima Kalil Gueye, tiama ministeria kabinetestro.Diallo, Mamadou Yaya. 2025. "Ministère de la Pêche et de l’Économie Maritime : Bamba Olliano remplace Ibrahima Kalil Gueye au poste de chef de Cabinet". Guineematin. 

Pere de la Nacia Direkcio pri Mastrumado de Fiŝkaptado, MPEM ĉiujare verkas la Planon de Mastrumado kaj Administrado de Mara Fiŝkaptado, t.e. la ĉefan regulan dokumenton pri marbesta kaptado kaj konservado en Gvineo.Diallo, Mamoudou. 2025. "Guinée/Environnement marin : le ministère de la pêche lance son programme de vulgarisation et d’appropriation du plan d’aménagement et de gestion des pêcheries 2025". Radio Environnement Guinée. 

 Ministroj ekde 2007 
 Nomo Mandato Registaro(j)Mohamed Youla 28/03/2007 20/05/2008KouyatéYoussouf Sylla 20/05/2008 24/12/2008SouaréRaymond Ounouted 14/01/2009 26/01/2010KomaraColonel Mamadou Korka Diallo 15/02/2010 24/12/2010Doré Moussa Condé 24/12/2010 26/12/2015 Saïd Fofana 1 kaj 2 André Loua 26/12/2015 22/08/2017 Youla Frédéric Loua 28/08/2017 05/09/2021 Youla, Kassory 1 kaj 2Charlotte Daffé25/10/202119/02/2024Béavogui kaj Bernard GoumouFatima Camara13/3/202429/7/2024Bah OuryFassou Théa29/7/2024NunBah Oury Inter mandatoj la eksiĝonta ministro okupiĝas pri la mastrumado de aktualaj aferoj.Oficialaj nomoj: 
 2007-2015 : Fiŝkaptado kaj Akvokulturo
 2015-2024 : Fiŝkaptado, Akvokulturo, kaj Mara Ekonomio
 Ekde 2024 ː Fiŝkaptado kaj Mara Ekonomio

Organizo
Kabineto
La ministerio regiĝas de ministeria kabineto, konsistanta el:Kabineto de MPEM
la kabinetestro
ĉefa konsilanto
konsilanto pri juro
konsilanto pri fiŝkaptado, akvokulturo, kaj mara ekonomio
konsilanto pri bestmedicino
konsilanto pri celoj
kabineta ataŝeo

Naciaj direkcioj
Nacia Direkcio pri Mastrumado de Fiŝkaptado
Nacia Direkcio pri Mara Fiŝkaptado
Nacia Direkcio pri Kontinenta Fiŝkaptado
Nacia Direkcio pri Mara EkonomioDirekcioj kaj servoj de MPEM

Aŭtonomaj organizaĵoj
Nacia Centro pri Fiŝkapta Scienco de Boussoura,
Nacia Centro pri Kontrolado kaj Policado de Fiŝkaptado
Nacia Oficejo pri Sankontrolado de Fiŝkaptadaj kaj Akvokulturaj Produktoj
Nacia Agentejo pri Akvokulturo
Industria Komplekso pri Fiŝkaptado kaj KomercoPublikaj aŭtonomaj organizaĵoj de MPEM

Historio
Dum la frua parto de la regado de Lansana Conté, marbesta kaptado estis sub la respondeco de la Ŝtata Sekretariaro pri Fiŝkaptado kiel suborgano de la Ministerio pri Agrikulturo kaj Bestaj Resursoj.The World Bank. 1989. "Staff Appraisal Report: Republic of Guinea: Forestry and Fisheries Management Project". 10.  La Centro pri Fiŝkapta Scienco de Boussoura fondiĝis kiel dependaĵo de la Sekretariaro en 1987. La sendependa Ministerio pri Fiŝkaptado kaj Akvokulturo kreiĝis en 1994, kun la Centro pri Fiŝkapta Scienco de Boussoura kaj la Nacia Centro por Kontrolado de Fiŝkaptado kiel plej gravaj organoj.Domain, François, k. al. 1999. "Introduction". En La pêche côtière en Guinée: ressources et exploitation. IRD/CSHNB. 3-4. Post 1996 ĝi mallonge respondecis ankaŭ pri bredado de terbestoj kaj nomiĝis Ministerio pri Fiŝkaptado kaj Brutobredado.Fontana, André. 1999. "Les pêches maritimes guinéennes: réalités et enjeux". En Domain, François, k. al. (red.), La pêche côtière en Guinée: ressources et exploitation. IRD/CSHNB. 3-4.386-387. 

 Referencoj 

Gvineo
Fiŝkaptado